Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: A rádiózásról és televíziózásról szóló 1996. évi I. törvény (a továbbiakban: Törvény) szerint a Magyar Rádió
Paragraph Index: 796

l) a sport országos érdekképviseleti szervezetei egy főt. Jelentkezési lapot azok a szervezetek adhatnak be, amelyek bírósági (hatósági) nyilvántartásba vétele legalább két évvel a felhívás közzététele előtt megtörtént. E szabály alól 1998/2. szám kivételt jelentenek a nemzeti és etnikai kisebbségek országos önkormányzatai [I. a), illetve II. a) pont első fordulat], amelyeknek a jelentkezési laphoz mellékleteket nem kell csatolniuk. Nem nyújthat be jelentkezési lapot párt, alapítvány és kamara. A nyilvántartásba vétel megtörténtéről, illetve a nyilvántartásba vétel megtagadásáról a Testület minden jelentkező szervezetet értesít. A Testület ezen döntése ellen államigazgatási úton jogorvoslatnak nincs helye. A nem megfelelően benyújtott jelentkezések esetén a Testület hiánypótlásra szólítja fel a jelentkezőt. A hiánypótlásnak a felszólítás kézhezvételétől számított három napon belül meg kell érkeznie a Testülethez. A jelentkezési laphoz mellékelendő okiratokkal igazolni kell a bírósági bejegyzés és az igényelt adatok fennállását, a szervezet célját, illetve a működési kör országos jellegét. Mellékelni kell a szervezet alapító okiratát és a bírósági bejegyzésről szóló határozatot, mindkettőt három hónapnál nem régebben kelt bírósági hitelesítéssel ellátva. A jelentkezési lap 4. pontjánál egyértelműen meg kell adni, hogy a jelentkező melyik kuratóriumba kíván bejelentkezni. Egy szervezet bejelentkezhet egyidejűleg mindhárom kuratóriumba, ha a feltételeknek mindhárom tekintetben megfelel. Az I. g), h), m) és p) pont alatti szervezetek kizárólag a Magyar Rádió és a Magyar Televízió közalapítványok kuratóriumaiba jelentkezhetnek, tehát a

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes